གཞན་འགྱུར་རང་བཞིན་ཇི་ལྟར་བྱུང་བ་ཡིན་ཞེ་ན།གཙོ་བོ་ངག་རྩོམ་གྱི་ཐུན་མོང་རང་བཞིན་དང་ངག་བརྒྱུད་རང་བཞིན་གཉིས་ལ་འབྲེལ་བ་དམ་པོ་ཡོད་དེ།ཐུན་མོང་གིས་ངག་ཐོག་ནས་ཁྱབ་གདལ་དང་བརྒྱུད་འཛིན་བྱེད་སྐབས་སྤྱི་ཚོགས་ཀྱི་ཕྱི་རོལ་ཡུལ་གྱི་རྒྱུ་རྐྱེན་སྣ་ཚོགས་དང་ངག་རྩོམ་རང་སྟེང་གི་འགྱུར་སླ་བའི་ཁྱད་ཆོས་ཀྱི་དབང་གིས་མ་རྩོམ་དེ་ཉིད་སྔར་བཞིན་འགྱུར་ལྡོག་ཅི་ཡང་མི་འབྱུང་བར་ཁྱབ་གདལ་དུ་གཏོང་མི་ཐུབ་ལ།སྤྱིར་བཏང་གི་འགྱུར་ལྡོག་ཆེ་ཆུང་ཅི་རིགས་འབྱུང་བཞིན་པ་ནི་དམངས་ཁྲོད་རྩོམ་རིག་ཁྱབ་གདལ་དུ་གཏོང་བའི་གནས་བབ་གལ་ཆེན་ཞིག་རེད།